Yefka-yas isem n umwanes n Sima deg wungal acku yuɣal-as d anezdaɣ deg uqerruy-is, anda tḥerrek, ayen akk ara texdem n ccɣel yezga yid-s, tugi ad as-iɛeddi wayen tesla seg-s, tuki-d seg yiḍes n lesnin, yesɛetben ul-is anda d-yenna : abrid-a a-t-an xeddmen ccɣel deg sin yid-sen, nettat s yifassen, netta yezga deg wallaɣ-i s, tebɣa alukan ur ttfakan ara imeslayen n Maziɣ .Txeddem ccɣel s lferḥ, Maziɣ yezga yid-s, tugna-s ula d nettat tura tegguma ad as-tserreḥ, yewwi-as-d lferḥ, ur teẓri amek i as-d-yekcem neɣ s wansa i as-d-yekcem, akken kan tezga tettagi-t i yettkemmil yeɣɣaz deg-s. Ḥlaw i wayen tettḥusu, aṭas aya ur tesḥus i waya, yettaǧǧa-yas-d ala ayen ẓiden deg yimi sb 44.